CELEX: 62008CN0243
Language: el
Date: 2008-06-02 00:00:00
Title: Υπόθεση C-243/08: Αίτηση για την έκδοση προδικαστικής αποφάσεως, την οποία υπέβαλε το Budaörsi Városi Bíróság (Ουγγαρία) στις 2 Ιουνίου 2008 — Pannon GSM Zrt. κατά Sustikné Győrfi Erzsébet

27.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/2
            
         Αίτηση για την έκδοση προδικαστικής αποφάσεως, την οποία υπέβαλε το Budaörsi Városi Bíróság (Ουγγαρία) στις 2 Ιουνίου 2008 — Pannon GSM Zrt. κατά Sustikné Győrfi Erzsébet
   (Υπόθεση C-243/08)
   (2008/C 247/03)
   Γλώσσα διαδικασίας: η ουγγρική
   Αιτούν δικαστήριο
   Budaörsi Városi Bíróság
   Διάδικοι στην υπόθεση της κύριας δίκης
   
      Ενάγουσα: Pannon GSM Zrt.
   
      Εναγομένη: Sustikné Győrfi Erzsébet
   Προδικαστικά ερωτήματα
   
               1)
            
            
               Έχει το άρθρο 6, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (1), σύμφωνα με το οποίο τα κράτη μέλη προβλέπουν ότι οι καταχρηστικές ρήτρες σύμβασης μεταξύ επαγγελματία και καταναλωτή δεν δεσμεύουν τον καταναλωτή, την έννοια ότι η εφαρμοζόμενη από τον επαγγελματία καταχρηστική ρήτρα δεν δεσμεύει τον καταναλωτή μόνον αν ο καταναλωτής την αμφισβητήσει επιτυχώς, υποβάλλοντας τη σχετική αίτηση και όχι ipso jure;
            
         
               2)
            
            
               Απαιτεί η παρεχόμενη από την οδηγία 93/13/ΕΟΚ προστασία του καταναλωτή να εκτιμά το εθνικό δικαστήριο αυτεπαγγέλτως, και χωρίς τη σχετική αίτηση, δηλαδή χωρίς τη στηριζόμενη στην καταχρηστικότητα της ρήτρας αμφισβήτηση —ανεξαρτήτως της φύσεως της διαδικασίας, είτε είναι κατ' αντιδικίαν είτε όχι— την καταχρηστικότητα της υποβληθείσας ενώπιόν του συμβατικής ρήτρας και έτσι να εξετάζει αυτεπαγγέλτως, και κατά την εξέταση της δικής του αρμοδιότητας, την εφαρμοζόμενη από τον επαγγελματία ρήτρα;
            
         
               3)
            
            
               Σε περίπτωση καταφατικής απαντήσεως στο δεύτερο ερώτημα: Κατά την εξέταση αυτή, ποια στοιχεία πρέπει να λάβει υπόψη και να εκτιμήσει το εθνικό δικαστήριο;
            
         
      (1)  ΕΕ 1993 L 95, σ. 29.